ബൃന്ദാവൻ ഗാർഡൻസ്

മൈസൂറിൽ നിന്ന് 12 കിലോമീറ്റർ അകലെ, കർണാടകയിലെ മാണ്ഡ്യ ജില്ലയിൽ സ്ഥിതി ചെയ്യുന്ന ഒരു പൂന്തോട്ടമാണ് ബൃന്ദാവൻ ഗാർഡൻസ്. കാവേരി നദിയ്ക്ക് കുറുകെ നിർമ്മിച്ച കൃഷ്ണരാജസാഗര അണക്കെട്ടിനോട് ചേർന്നാണ് ഇത് സ്ഥിതിചെയ്യുന്നത്. 1927 ൽ നിർമ്മാണം ആരംഭിച്ച ഈ ഉദ്യാനം 1932 ൽ പൂർത്തീകരിച്ചു. പ്രതിവർഷം 2 ദശലക്ഷം വിനോദസഞ്ചാരികൾ സന്ദർശിക്കുന്ന ഈ ഉദ്യാനം ശ്രീരംഗപട്ടണയിലെ പ്രധാന ആകർഷണങ്ങളിലൊന്നാണ്. മൈസൂരിലെ ദിവാൻ സർ മിർസ ഇസ്മായിൽ, പൂന്തോട്ടങ്ങളോടുള്ള അഭിനിവേശം കാരണം ബൃന്ദാവൻ ഗാർഡൻസ് (പ്രത്യേകിച്ച് കൃഷ്ണരാജ സാഗർ ഡാം) സ്ഥാപിക്കുകയും ആധുനിക മാണ്ഡ്യ ജില്ലയിൽ 120,000 ഏക്കർ (490 കിലോമീറ്റർ 2) ജലസേചനം നടത്തുന്നതിന് കാവേരി നദിയിൽ ഹൈ ലെവൽ കനാൽ നിർമ്മിക്കുകയും ചെയ്തു. നേരത്തെ ബാംഗ്ലൂരിൽ ലാൽബാഗ് ബൊട്ടാണിക്കൽ ഗാർഡൻ നിർമ്മിച്ച ഹൈദർ അലിയാണ് അദ്ദേഹത്തിന് പ്രചോദനമായത്.

 പൂന്തോട്ടം 
കർണാടക സർക്കാർ നിയന്ത്രണത്തിലുള്ള കാവേരി നിരവാരി നിഗാമ (കാവേരി ഇറിഗേഷൻ കോർപ്പറേഷൻ) ആണ് ഈ ഉദ്യാനം പരിപാലിക്കുന്നത്. ഇത്  ) വ്യാപിച്ചു കിടക്കുന്നു. അതിനോട് ചേർന്ന്  വരുന്ന ഒരു പഴത്തോട്ടം കൂടിയുണ്ട് കൂടാതെ 2 ഹോർട്ടികൾച്ചറൽ ഫാമുകൾ, നാഗവന (30 ഏക്കർ), ചന്ദ്രവന (5 ഏക്കർ) എന്നിവയുമുണ്ട്. പൊതുജനങ്ങൾക്കായി തുറന്നിരിക്കുന്ന ഉദ്യാനത്തിൽ, പ്രവേശന ഫീസ് ഈടാക്കുന്നുണ്ട്. ടോപ്പിയറി വർക്കുകൾ (കുറ്റിച്ചെടികളാൽ സൃഷ്ടിക്കപ്പെട്ട മൃഗങ്ങളുടെ ശിൽപങ്ങൾ), പെർഗൊളാസ്, ഗസീബോസ് എന്നിവയും പൂന്തോട്ടത്തിലുണ്ട്. പാട്ടുകളുടെ സംഗീതവുമായി സമന്വയിപ്പിക്കുന്ന മ്യൂസിക്കൽ ഫൗണ്ടൻ ആണ് പാർക്കിന്റെ പ്രധാന ആകർഷണം. സന്ദർശകർക്കായി ബോട്ടിംഗ് സൗകര്യങ്ങളുള്ള ഒരു തടാകവും പൂന്തോട്ടത്തിനുള്ളിൽ ഉണ്ട്.

2005 ൽ 50 ദശലക്ഷം ചിലവിട്ട് പൂന്തോട്ടം പുതുക്കിപ്പണിതു. നവീകരണത്തിൽ ഡിജിറ്റൈസ്ഡ് സിസ്റ്റം ഉപയോഗിച്ച് സംഗീത ജലധാര നിർമ്മിച്ചതും പ്രവർത്തനരഹിതമായ ജലധാരകളുടെ അറ്റകുറ്റപ്പണികളും ഉൾപ്പെടുന്നു.  2007 ൽ, കാവേരി ജല തർക്കവുമായി ബന്ധപ്പെട്ട പ്രശ്‌നങ്ങൾ ഒഴിവാക്കുന്നതിനായി സുരക്ഷാ നടപടിയായി ഗാർഡനുകൾ ഹ്രസ്വകാലത്തേക്ക് അടച്ചിരുന്നു.

 വരുമാനം 
2003-2004 ൽ 2.07 കോടി രൂപ ആയിരുന്ന ഗേറ്റ് കളക്ഷൻ 2004-05 ൽ 2.69 കോടിയായു 2005-06 ൽ 4.3 കോടിയായുംം ഉയർന്നു.  3: 1 എന്ന അനുപാതത്തിൽ കാവേരി നിരവാരി നിഗവും കർണാടക സംസ്ഥാന ടൂറിസം വികസന കോർപ്പറേഷനും (കെഎസ്ടിഡിസി) ഈ വരുമാനം പങ്കിടുന്നു. 

 ചിത്രശാല 
<gallery>
ലഘുചിത്രം| ബൃന്ദാവൻ ഗാർഡനിലെ ജലധാരകൾ
വലത്ത്‌|ലഘുചിത്രം| രാത്രിയിൽ ബൃന്ദാവൻ ഗാർഡൻ ജലധാരകൾ
ലഘുചിത്രം| കൃഷ്ണരാജസാഗര അണക്കെട്ടും അതിനടുത്തുള്ള ബൃന്ദാവൻ ഉദ്യാനവും
ലഘുചിത്രം| കൃഷ്ണ രാജ സാഗര ഡാം
ലഘുചിത്രം| ഡാമിലെ കാവേരിയുടെ പ്രതിമ

 അവലംബം 
Brindavan Garden Officials Website
വർഗ്ഗം:ഇന്ത്യയിലെ പൂന്തോട്ടങ്ങൾ
വർഗ്ഗം:Coordinates on Wikidata